Viborger Samler, 1844-03-12
Capitain Tuxen, Ridder af Dbr., har i denne haarde Vinter havt Leilighed til at uddeele nogle milde Gaver til Kjøbenhavns og Christianshavns Fattige og han har derved besøgt "Jammerens Boliger og Elendighedens Huler. Hans Beskrivelse heraf maa vække sørgelige Betragtninger over Pouperismen i vor Hovedstad. Som Brudstykker tillade vi os at anføre Følgende af Hr. Tuxens Beretning: "Oppe i 5te Etage af et Baghuus beboer den ulykkelige Familie S... en kold Stue, hvis hele Meublement er en Seng og to elendige Stole. Manden har lært Muurprofessionen, men længe intet Arbeide havt, Jeg traf Konen siddende eller liggende paa Gulvet ved den lille Ovn, hvori der brændte en sparsom Jld. Optil Væggen stode hendes Krykker, thi, ikkun 33 Aar gl.,er Stakkelen berøvet Brugen af sine Been. Fødderne ere lamme, Benene kraftløse og naar hun lister sig frem paa sine Krykker, røre Fødderne ikke Jorden. Ved Brystet havde hun et diende Barn, paa Stolen foran hende sad en lille treaarig Dreng og en anden paa 8 Aar stod ved Siden. Begge de mindste Børn havde Kighoste, den treaarige Dreng fik et heftigt Anfald af denne, medens jeg var der, hvorefter han greb en Skaal og dra for at styrke sig. – J Skaalen var Vand – Familien havde ikkun Vand til dens fattige Brød! Og Sengen - den eneste Seng - var næsten tom for Klæder. – –J en lille Bagstue, der omtrent er 4 Alen i Qvadrat, fandt jeg Familien O.... Naar Døren gaaer op fyldes det lille Rum med den kolde Luft fra Gaarden. Ovnen var kold, men dog slog Tørverøg og ilde Lugt mig imøde, thi her varmede man sig ved Tørvegløder, givne af medlidende Folk i Forhuset. En Jldskuffe og en lille Urtepotte brugtes dertil. 3 smaa Drenge søgte at holde Varm i Sengen; den ene 3 Aar gl. sad overende med Urtepotten hvori der vare nogle næsten udslukte Gløder, foransig; over disse varmede han de smaa røde Hænder og græd naar man vilde flytte Urtepotten fra ham. Den Anden, 2 Aar gl., rakte ogsaa stundom til denne Varme, og var derhos i Færd med at drikke Noget, der syntes at være Theevand, men blev kaldet Kaffe. Manden er Tjenestekarl. To Gange kom han til Skade i sin Huusbondes Tjeneste, og maatte den ene Gang erstatte Skaden ved at tjene gratis et heelt Aar, den anden Gang med 13 Rbd., som han maatte lade afkorte af sin Løn Dette bragte Familien (Mand, Kone og 5 Børn) i Elendighed. Børnene have med Moderen Natteleie i Sengen Faderen ligger enten paa sin Huusbondes Loft eller sidder hele Natten paa den eneste Stol, der er i Stuen. – Efterat have naaet den øverste Etage i et høit Huus, maatte jeg endnu bestige en Trappe, næsten som en Hønsestige, for at komme op paa det øverste Loft, til den usle Vraa, hvori Familien W., havde fundet et Tilflugtsted. Jmellem Bord og Væg var Familiens Leie paa Gulvet – hvoraf dette Leie bestod kunde jeg ikke skjelne i dette Halvmørke, men den følgende Dag saae jeg, at det for det Meste havde været gammel Halm. En 1 godhjertet Slægtning har taget den ældste Søn til sig, men paa hiint Leie skulde Mand og Kone, en tiaarig lille Pige og Barnet søge Hvile. "Jeg har havt et Sengested – sagde Konen - men Kulden har nødt mig til at brænde det ene Brædt efter det Andet – nu har jeg – – Familien R., fandt jeg paa an Jntet. – den Sal i et Baghuus, i en ubyggelig kold Stue. Der var Jis paa den indvendige Side af Døren. En Rude var heelt udslaaet og Hullet tilstoppet med Klude. Døren utæt, en anden brøstfældig og utæt Dør førte til et lille bitte Kjøkken, der ved et Vindue fik sit Lys fra Stuen. Her var ogsaa en Rude udslaaet, faa Varmen kunde fra Stuen søge Kjøkkenet og gaae op i Skorstenen. Paa Gulvet laae nogen Halm, hvorpaa 2 nogne Børn søgte at dække sig med Vaaret af en Dyne og med et stukket Tæppe. Det ene Barn var en lille Pige paa 3 Aar, det andet en Dreng, 7 Aar gl. og vanvittig, Moderen røbede Dannelse og Opdragelse. Jndtil ganske nylig havde de ikke eiet Halm, men maattet ligge paa det bare Gulv. Tæppet var leiet for 2 Mk. maanedligt. Et lille brøstfældigt Bord, et gammelt Skrin, et Par Jydepotter og en Tallerken syntes noget nær at være Familiens hele Eiendom."